Why is organ donation not a law? - DebateIsland.com | The Best Online Debate Website! The Best Online Debate Website! New 2019 DODGE Grand Caravan SE Passenger Van in Salem #Y4305 | Diehl of Salem
Available Savings $29,330
Available Savings $8,429 4 600 Kinderbybels vir graadeens | Maroela Media
Die ambassadeurs van die projek, Jak de Priester, MD Greyling en Sorina Erasmus (foto verskaf)
Finesse en Carpe Diem Media ondersteun Solidariteit Helpende Hand se Skooltassieprojek om ŉ verskil in behoeftige graadeens se lewe te maak! Dié veldtog word saam met mediavennote Pretoria FM en Maroela Media en ambassadeurs Jak de Priester, Sorina Erasmus en MD Greyling op Maandag 24 Oktober van stapel gestuur.
Geen kind behoort ŉ agterstand te hê omdat hy of sy nie skoolbenodigdhede kan bekostig nie. Die Skooltassieprojek, een van Helpende Hand se vlagskipprojekte, is in 2008 van stapel gestuur. Dié organisasie sit jaarliks ŉ tassie propvol skryfbenodigdhede in graadeentjies se hande en sedertdien kon 27 000 graadeens al ŉ skooltassie ontvang.
Finesse-tydskrif ondersteun hierdie wonderlike inisiatief deur ŉ geestelike element by te voeg: Vanjaar word beoog om die 4 600 skooltassies elk van ŉ Kinderbybel te voorsien. Die Kinderbybel, naamlik Eerste Bybel vir Klein Maatjies, is deur Johan en Nina Smit geskryf en bevat die bekendste Bybelstories in grootdruk.
“Dis ŉ voorreg om deel te wees van ŉ projek wat kinders se lewe wil verryk. Die beste manier om in iemand se lewe te belê, is om vir hom of haar die Boek van die Lewe te gee!” sê Erasmus, wat die veldtog geesdriftig ondersteun.
Hoe kan jy ŉ bydrae maak?
Vir elke R100 wat geskenk word, kan Finesse een Eerste Bybel vir Klein Maatjies (ter waarde van R180) in een van Helpende Hand se skooltassies plaas.
Skenkings kan tot 30 November op skenknboek.co.za gedoen word. Rig gerus navrae aan Jana: [email protected].